Diari Oficial de la Generalitat Valenciana


Sumari del DOGV 8902, del 10-09-2020 (2020/7154)

RESOLUCIÓ de 8 de setembre de 2020, de la Direcció General de Funció Pública, per la qual es deixa sense efecte la convocatòria número 62/2020 per a la provisió, pel sistema de lliure designació, d'un lloc de treball vacant de naturalesa funcionarial en la Conselleria d'Innovació, Universitats, Ciència i Societat Digital.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8902

Data del DOGV
:   10-09-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/7154


Data del document
:   08-09-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 8 de setembre de 2020, de la Direcció General de Funció Pública, per la qual es deixa sense efecte la convocatòria número 62/2020 per a la provisió, pel sistema de lliure designació, d'un lloc de treball vacant de naturalesa funcionarial en la Conselleria d'Innovació, Universitats, Ciència i Societat Digital. [2020/7154]  
  
La Resolució de 26 d'agost de 2020, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en la Conselleria d'Innovació, Universitats, Ciència i Societat Digital, convocatòria núm. 62/2020, es va publicar en el DOGV núm. 8895, d'01.09.2020.  
La Conselleria d'Innovació, Universitats, Ciència i Societat Digital, en data 7 de setembre de 2020, sol·licita deixar sense efecte aquesta convocatòria per raons organitzatives, pel fet que el lloc de treball, objecte d'aquesta, requereix una modificació en la seua classificació que impediria continuar la tramitació per afectar possibles drets dels interessats.  
En ús de les atribucions conferides per l'article 60 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i també l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Deixar sense efecte la convocatòria 62/2020, per la qual es convoca la provisió, pel sistema de lliure designació, d'un lloc de treball de naturalesa funcionarial en la Conselleria d'Innovació, Universitats, Ciència i Societat Digital.  
  
Segon  
Publicar aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la recepció de la notificació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la notificació, davant del mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen fer ús, si escau, de qualsevol altre que estimen procedent.  
  
  
València, 8 de setembre de 2020.- El director general de Funció Pública: David Alfonso Jarque.